hvad er meta description?
er det samme som “sidebeskrivelse”, og det er altså en vigtig sag! det er den tekst, du i de fleste tilfælde ser lige under linket i googles resultatsider. det er her, du har muligheden for at fortælle søgerne, hvad den pågældende side handler om. og  – ikke mindst – fyre en lille salgstale af, der skal give mennesker lyst til at klikke på søgeresultatet.

du har ca. 160 tegn inkl. mellemrum at gøre godt med. og det er altså ikke ret smart at lade være med at udnytte denne mulighed – for en god sidebeskrivelse kan fordoble eller tredoble antallet af besøg fra søgemaskinerne! 

